**Ministru kabineta rīkojuma projekta “Par neizīrēto valsts dzīvokļu nodošanu Jelgavas novada pašvaldības īpašumā” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks  | Ministru kabineta rīkojuma projekta “Par neizīrētovalsts dzīvokļunodošanu Jelgavas novada pašvaldības īpašumā” (turpmāk – Rīkojuma projekts)mērķis ir nodot valsts neizīrētos dzīvokļus pašvaldībai īpašumā likuma “Par valsts un pašvaldību dzīvojamo māju privatizāciju” (turpmāk – Privatizācijas likums) pārejas noteikumu 6.punktā noteiktajā kārtībā.Rīkojuma projekts stājas spēkā tā parakstīšanas brīdī. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Rīkojuma projekts izstrādāts pamatojoties uz Privatizācijas likuma 59.panta pirmās daļas 4.punktu un pārejas noteikumu 6.punktu un Ministru kabineta 2005.gada 20.decembra noteikumi Nr.972 “Noteikumi par neizīrēta valsts dzīvokļa nodošanu pašvaldības īpašumā” 4.punktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | **I Informācija par Rīkojuma projekta pielikumā ietvertajiem nekustamajiem īpašumiem**Ar Ministru kabineta 2018.gada 19.decembra rīkojumu Nr.686 “Par valstij piekrītošo vai piederošo dzīvojamo māju nodošanu privatizācijai” privatizācijai nodoti:1. Nekustamais īpašums **Svirlaukas ielā 18, Staļģenē, Jaunsvirlaukas pagastā, Jelgavas novadā** (nekustamā īpašuma kadastra numurs 5456 510 0014), kas sastāv no dzīvojamās mājas (būves kadastra apzīmējums 5456 010 0325 001) (turpmāk – Būvju īpašums Nr.1);2. Nekustamais īpašums **Svirlaukas ielā 20, Staļģenē, Jaunsvirlaukas pagastā, Jelgavas novadā** (nekustamā īpašuma kadastra numurs 5456 510 0013), kas sastāv no dzīvojamās mājas (būves kadastra apzīmējums 5456 010 0316 001) (turpmāk – Būvju īpašums Nr.2);3. Nekustamais īpašums **Niedru ielā 1**, **Staļģenē, Jaunsvirlaukas pagastā, Jelgavas novadā** (nekustamā īpašuma kadastra numurs 5456 510 0009), kas sastāv no dzīvojamās mājas (būves kadastra apzīmējums 5456 010 0320 001) (turpmāk – Būvju īpašums Nr.3);4. Nekustamais īpašums **Niedru ielā 4,** **Staļģenē, Jaunsvirlaukas pagastā, Jelgavas novadā** (nekustamā īpašuma kadastra numurs 5456 510 0011), kas sastāv no dzīvojamās mājas (būves kadastra apzīmējums 5456 010 0319 001) (turpmāk – Būvju īpašums Nr.4);5. Nekustamais īpašums **Lielupes ielā 14**, **Staļģenē, Jaunsvirlaukas pagastā, Jelgavas novadā** (nekustamā īpašuma kadastra numurs 5456 510 0012), kas sastāv no dzīvojamās mājas (būves kadastra apzīmējums 5456 010 0317 001) (turpmāk – Būvju īpašums Nr.5).Īpašuma tiesības uz Būvju īpašumu Nr.1, Nr.2, Nr.3, Nr.4 un Nr.5 nostiprinātas zemesgrāmatā Latvijas valstij valsts akciju sabiedrības “Privatizācijas aģentūras personā (no 2019.gada 24.augusta nosaukums AS “Publisko aktīvu pārvaldītājs Possessor”).Atbilstoši Ministru kabineta 2019.gada 17.septembra noteikumu Nr.431 “Noteikumi par valsts dzīvojamo māju privatizāciju veicošās institūcijas pārvaldes uzdevuma deleģēšanu” 2.punktam akciju sabiedrībai "Publisko aktīvu pārvaldītājs Possessor" (turpmāk – Sabiedrība“Possessor”) tika deleģēts valsts pārvaldes uzdevums – valsts vārdā veikt valsts dzīvojamo māju privatizāciju veicošās institūcijas pienākumus. Savukārt atbilstoši Privatizācijas likuma 59.panta pirmās daļas 4.punktā noteiktajam Sabiedrībai“Possessor” ir pienākums nodot valsts dzīvojamās mājās esošos neprivatizētos dzīvokļus, mākslinieku darbnīcas, neapdzīvojamās telpas un neprivatizētās valsts dzīvojamās mājas pašvaldībām. Privatizācijas likuma pārejas noteikumu 6.punkts noteic, ka ikvienu neizīrētu valsts dzīvokli vai viendzīvokļa māju, kas privatizējams šajā likumā noteiktajā kārtībā, vispirms piedāvā nodot tās pašvaldības īpašumā, kuras administratīvajā teritorijā atrodas neizīrētais dzīvoklis vai viendzīvokļa māja. Ja mēneša laikā attiecīgās pašvaldības dome nav pieņēmusi lēmumu par neizīrētā valsts dzīvokļa vai viendzīvokļa mājas pārņemšanu pašvaldības īpašumā, neizīrēto dzīvokli vai viendzīvokļa māju privatizē likumā noteiktajā kārtībā. Ja attiecīgās pašvaldības dome pieņēmusi lēmumu par neizīrētā valsts dzīvokļa vai viendzīvokļa mājas pārņemšanu pašvaldības īpašumā, to nodod pašvaldībai Ministru kabineta noteiktajā kārtībā. Ministru kabineta 2005.gada 20.decembra noteikumu Nr.972 “Noteikumi par neizīrēta valsts dzīvokļa nodošanu pašvaldības īpašumā” 4.punktā noteikts, ja pašvaldība ir pieņēmusi lēmumu pārņemt īpašumā neizīrētu valsts dzīvokli, neizīrētā valsts dzīvokļa valdītājs saskaņā ar normatīvajiem aktiem, kuri regulē Ministru kabineta darbību, sagatavo un iesniedz izskatīšanai Ministru kabinetā attiecīgu tiesību akta projektu par neizīrēta valsts dzīvokļa nodošanu pašvaldības īpašumā. Jelgavas novada dome ar 2018.gada 22.augusta lēmumu (protokols Nr.11, 11.§). nolēma pārņemt pašvaldības īpašumā Būvju īpašuma Nr.1 sastāvā esošos neizīrētos dzīvokļus Nr.2, Nr.8, Nr.16 un Nr.17 un tiem piekrītošās kopīpašuma domājamās daļas.Būvju īpašums Nr.1 atrodas uz juridiskai personai piederoša zemesgabala ar kadastra numuru 5456 010 0325, līdz ar to minēto dzīvokļu Nr.2, Nr.8, Nr.16 un Nr.17ieguvējs atradīsies zemes piespiedu nomas attiecībās.Jelgavas novada dome ar 2018.gada 26.septembra lēmumu (protokols Nr.13, 42.§). nolēma pārņemt pašvaldības īpašumā Būvju īpašuma Nr.2 sastāvā esošos neizīrētos dzīvokļus Nr.5, Nr.8, Nr.10, Nr.12, Nr.16 un Nr.18 un tiem piekrītošās kopīpašuma domājamās daļas.Būvju īpašums Nr.2 atrodas uz juridiskai personai piederoša zemesgabala ar kadastra numuru 5456 010 0316. Līdz ar to minēto dzīvokļu Nr.5, Nr.8, Nr.10, Nr.12, Nr.16 un Nr.18ieguvējs atradīsies zemes piespiedu nomas attiecībās.Jelgavas novada dome ar 2018.gada 31.oktobra lēmumu (protokols Nr.15, 18.§). nolēma pārņemt pašvaldības īpašumā Būvju īpašuma Nr.3 sastāvā esošos neizīrētos dzīvokļus Nr.5, Nr.7 un Nr.11 un tiem piekrītošās kopīpašuma domājamās daļas.Būvju īpašums Nr.3 atrodas uz juridiskai personai piederoša zemesgabala ar kadastra numuru 5456 010 0320. Līdz ar to minēto dzīvokļu Nr.5, Nr.7 un Nr.11ieguvējs atradīsies zemes piespiedu nomas attiecībās.Jelgavas novada dome ar 2018.gada 28.novembra lēmumu (protokols Nr.16, 10.§). nolēma pārņemt pašvaldības īpašumā Būvju īpašuma Nr.4 sastāvā esošos neizīrētos dzīvokļus Nr.3, Nr.4, Nr.5 un Nr.14 un tiem piekrītošās kopīpašuma domājamās daļas.Būvju īpašums Nr.4 atrodas uz juridiskai personai piederoša zemesgabala ar kadastra numuru 5456 010 0319. Līdz ar to minēto dzīvokļu Nr.3, Nr.4, Nr.5 un Nr.14 ieguvējs atradīsies zemes piespiedu nomas attiecībās.Jelgavas novada dome ar 2018.gada 26.septembra lēmumu (protokols Nr.13, 37.§). nolēma pārņemt pašvaldības īpašumā Būvju īpašuma Nr.5 sastāvā esošos neizīrētos dzīvokļus Nr.2, Nr.3, Nr.5, Nr.9, Nr.12 un Nr.23 un tiem piekrītošās kopīpašuma domājamās daļas.Būvju īpašums Nr.5 atrodas uz juridiskai personai piederoša zemesgabala ar kadastra numuru 5456 010 0317. Līdz ar to minēto dzīvokļu Nr.2, Nr.3, Nr.5, Nr.9, Nr.12 un Nr.23 ieguvējs atradīsies zemes piespiedu nomas attiecībās.**II Turpmākā rīcība** Saskaņā ar Privatizācijas likuma pārejas noteikumu 30. punktu no 2006. gada 1. septembra valsts vai pašvaldības dzīvojamās mājas, to domājamās daļas, ja dzīvojamā māja ir valsts vai pašvaldības un kādas citas personas kopīpašumā, kā arī dzīvojamās mājās esoši dzīvokļi, mākslinieku darbnīcas un neapdzīvojamās telpas tiek atsavinātas saskaņā ar Publiskas personas mantas atsavināšanas likumu (turpmāk – Atsavināšanas likums), izņemot šā likuma pārejas noteikumu 30.1 punktā paredzētos gadījumus.Atsavināšanas likuma 45. panta pirmajā daļā ietverts regulējums, kas nosaka, ja pašvaldības dome pieņem lēmumu par valsts dzīvojamās mājas vai dzīvokļa īpašuma pārņemšanu pašvaldības īpašumā, to nodod bez atlīdzības pašvaldības īpašumā saskaņā ar šā likuma 42. vai 42.1 panta nosacījumiem, bet Atsavināšanas likuma pārejas noteikumu 2.1 punkts nosaka, ka šā likuma 45. pants tiek piemērots, sākot ar 2006. gada 1. janvāri, izņemot gadījumus, kas minēti Privatizācijas likumā.Viens no Atsavināšanas likuma pārejas noteikumu 2.1 punktā minētajiem izņēmuma gadījumiem ir noteikts Privatizācijas likuma pārejas noteikumu 6. punktā, kas nosaka, ka ikvienu neizīrētu valsts dzīvokli vai viendzīvokļa māju, kas privatizējams šajā likumā noteiktajā kārtībā, vispirms piedāvā nodot tās pašvaldības īpašumā, kuras administratīvajā teritorijā atrodas neizīrētais dzīvoklis vai viendzīvokļa māja un, ja attiecīgās pašvaldības dome pieņēmusi lēmumu par neizīrētā valsts dzīvokļa vai viendzīvokļa mājas pārņemšanu pašvaldības īpašumā, to nodod pašvaldībai Ministru kabineta noteiktajā kārtībā.Atbilstoši Privatizācijas likuma 74.panta trešajai daļai valsts dzīvojamās mājas ir nododamas privatizācijai valsts dzīvojamo māju privatizāciju veicošajai institūcijai Ministru kabineta noteiktajā kārtībā. Ministru kabineta 1999.gada 19.janvāra noteikumu Nr. 20 “Dzīvojamās mājas privatizācijai nepieciešamo dokumentu sagatavošanas noteikumi” 12.punkts paredz, ka valsts dzīvojamā māja tiek nodota privatizācijai valsts akciju sabiedrībai “Privatizācijas aģentūra” (tagad Sabiedrība “Possessor”) ar Ministru kabineta rīkojumu. Ministru kabinets nodod privatizācijai dzīvojamo māju, nevis atsevišķus dzīvokļus.Saskaņā ar Privatizācijas likuma 1.panta 1.punktu daudzdzīvokļu māja ir dzīvojamā māja, kurā saskaņā ar mājas inventarizācijas plānu ir vairāk nekā viens dzīvoklis, mākslinieka darbnīca vai neapdzīvojamā telpa, un mājai funkcionāli piederīgās palīgēkas un būves, bet saskaņā ar šī panta 2.punktu dzīvoklis ir daudzdzīvokļu mājā esoša no pārējās mājas daļas nošķirta dzīvošanai paredzēta telpa vai telpu komplekss, kas kā dzīvoklis ir iezīmēts mājas inventarizācijas plānā un kam ir piederīgas tā sienas, iekšējās starpsienas, griesti, grīdas, to apdare, logi, durvis, caurules, dūmvadi, vadu daļas un citu ar mājas ekspluatāciju funkcionāli nedalāmi saistītu elementu daļas, visi uzlabojumi, kas atrodas telpas vai telpu kompleksa robežās, kā arī ārpus dzīvokļa esošās un ar to funkcionāli saistītās palīgtelpas un palīgēkas (pagrabs, tualete, šķūnītis, mākslinieka darbnīca).Ja daudzdzīvokļu māja atrodas uz fiziskās vai juridiskās personas īpašumā esošas zemes, kā tas ir Būvju īpašumu Nr.1, Nr.2, Nr.3, Nr.4 un Nr.5 gadījumā, privatizācijas objekts saskaņā ar Privatizācijas likuma 8. pantu ir daudzdzīvokļu mājā esošs dzīvoklis (kopējā dzīvokļa domājamā daļa), mākslinieka darbnīca vai neapdzīvojamā telpa kopā ar attiecīgu kopīpašumā esošu mājas domājamo daļu vai viendzīvokļa māja vai tās domājamā daļa, vai daudzdzīvokļu māja.Saskaņā ar Privatizācijas likuma 16.panta pirmajā daļā noteikto, daudzdzīvokļu māju piedāvā privatizēt kā vienu veselu objektu, ja tajā esošie dzīvokļi, neapdzīvojamās telpas un mākslinieku darbnīcas nav izīrētas vai iznomātas (turpmāk — neizīrēta daudzdzīvokļu māja). Lēmumu par neizīrētas daudzdzīvokļu mājas kā viena vesela objekta privatizāciju pieņem valsts dzīvojamo māju privatizāciju veicošā institūcija. Daudzdzīvokļu māju var privatizēt kā vienu veselu objektu tikai tad, ja tajā nav izīrēts neviens dzīvoklis, nevis ja tajā nav izīrēti visi dzīvokļi, t.i., ja daudzdzīvokļu mājā daži dzīvokļi ir izīrēti, bet citi nav izīrēti, šādu māju nevar privatizēt kā vienu objektu.Privatizācijas likuma 13. panta pirmajā daļā un 19. panta pirmajā daļā noteikts, ka ikvienu dzīvokli, par kura lietošanu noslēgts dzīvojamās telpas īres līgums, piedāvā privatizēt šī dzīvokļa īrniekam un viņa ģimenes locekļiem. Saskaņā ar Privatizācijas likuma pārejas noteikumu 6. punktu ikvienu neizīrētu valsts dzīvokli vispirms jāpiedāvā nodot tās pašvaldības īpašumā, kuras administratīvajā teritorijā atrodas neizīrētais dzīvoklis. Ja mēneša laikā attiecīgās pašvaldības dome nav pieņēmusi lēmumu par neizīrētā valsts dzīvokļa pārņemšanu pašvaldības īpašumā, neizīrēto dzīvokli privatizē Privatizācijas likumā noteiktajā kārtībā, pārdodot to izsolē, bet, ja attiecīgās pašvaldības dome pieņēmusi lēmumu par neizīrētā valsts dzīvokļa pārņemšanu pašvaldības īpašumā, to nodod pašvaldībai Ministru kabineta noteiktajā kārtībā. Būvju īpašumi Nr.1, Nr.2, Nr.3, Nr.4 un Nr.5 ir daudzdzīvokļu mājas un visi tajās esošie dzīvokļi ir privatizējami Privatizācijas likumā noteiktajā kārtībā, pamatojoties uz Ministru kabineta rīkojumu, ar ko attiecīgās daudzīvokļu mājas ir nodotas privatizācijai. Būvju īpašumos Nr.1, Nr.2, Nr.3, Nr.4 un Nr.5 katrā ir attiecīgi 18, 18, 12, 18 un 24 dzīvokļi, no kuriem neizīrētie dzīvokļi katrā ir attiecīgi 4, 6, 3, 4 un 6. Būvju īpašumos Nr.1, Nr.2, Nr.3, Nr.4 un Nr.5 esošo neizīrēto dzīvokļu privatizācija nav uzsākta.Ņemot vērā minēto un to, ka ar Ministru kabineta 2018.gada 19.decembra rīkojumu Nr.686 “Par valstij piekrītošo vai piederošo dzīvojamo māju nodošanu privatizācijai” Būvju īpašumi Nr.1, Nr.2, Nr.3, Nr.4 un Nr.5 nodoti privatizācijai saskaņā ar likuma "Par valsts un pašvaldību dzīvojamo māju privatizāciju" 74. panta trešo daļu un pārejas noteikumu 30.1 punkta 2. un 3. apakšpunktu, bet privatizējamie dzīvokļi nav izīrēti un pašvaldība ir pieņēmusi lēmumu pārņemt šos dzīvokļus īpašumā, Rīkojuma projektā ietvertie īpašumi ir nododami pašvaldības īpašumā saskaņā ar Privatizācijas likuma pārejas noteikumu 6. punktu un uz šī punkta pamata izdotajiem Ministru kabineta 2005. gada 10.decembra noteikumiem Nr. 972 “Noteikumi par neizīrēta valsts dzīvokļa nodošanu pašvaldības īpašumā”.Pamatojoties uz Privatizācijas likuma pārejas noteikumu 6. punktu un Ministru kabineta 2005.gada 20.decembra noteikumu Nr.972 “Noteikumi par neizīrēta valsts dzīvokļa nodošanu pašvaldības īpašumā” 4.punktā noteikto Rīkojuma projekta pielikumā minētie neizīrētie valsts dzīvokļi tiek nodoti Jelgavas novada pašvaldības īpašumā ar Ministru kabineta rīkojumu. |
| 3. | Projekta izstrādē iesaistītās institūcijas un publiskas personas kapitālsabiedrības | Sabiedrība “Possessor” un Ekonomikas ministrija. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Rīkojuma projekts attiecināms uz Jelgavas novada pašvaldību. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2020 | Turpmākie trīs gadi (euro) |
| 2021 | 2022 | 2023 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021.gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022.gadam | izmaiņas, salīdzinot ar vidēja termiņa budžeta ietvaru 2022.gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi |  0 |  Nav precīzi aprēķināms |  0 |  0 |  0 |  0 |  0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  0 |  Nav precīzi aprēķināms |  0 |  0 |  0 |  0 |  0 |
| 1.2. valsts speciālais budžets |  0 |  0 |  0 |  0 |  0 |  0 |  0 |
| 1.3. pašvaldību budžets |  0 |  0 |  0 |  0 |  0 |  0 |  0 |
| 2. Budžeta izdevumi |  0 |  0 |  0 |  0 |  0 |  0 |  0 |
| 2.1. valsts pamatbudžets |  0 |  0 |  0 |  0 |  0 |  0 |  0 |
| 2.2. valsts speciālais budžets |  0 |  0 |  0 |  0 |  0 |  0 |  0 |
| 2.3. pašvaldību budžets |  0 |  0 |  0 |  0 |  0 |  0 |  0 |
| 3. Finansiālā ietekme |  0 |  Nav precīzi aprēķināms |  0 |  0 |  0 |  0 |  0 |
| 3.1. valsts pamatbudžets |  0 |  Nav precīzi aprēķināms |  0 |  0 |  0 |  0 |  0 |
| 3.2. speciālais budžets |  0 |  0 |  0 |  0 |  0 |  0 |  0 |
| 3.3. pašvaldību budžets |  0 |  0 |  0 |  0 |  0 |  0 |  0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 0 | 0 | 0 | 0 |  0 |  0 |
| 5. Precizēta finansiālā ietekme | 0 | 0 | 0 | 0 | 0 |  0 |   |
| 5.1. valsts pamatbudžets |  0 |  0 |  0 |  0 |
| 5.2. speciālais budžets |  0 |  0 |  0 |  0 |
| 5.3. pašvaldību budžets |  0 |  0 |  0 |  0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) |   |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. |
| 8. Cita informācija | Rīkojuma projektā minēto valsts dzīvojamās mājās esošos neizīrētos dzīvokļus Sabiedrība “Possessor” nodos Jelgavas novada pašvaldībai bez atlīdzības.Projekta ietekme uz valsts budžetu nav paredzēta un ar nekustamā īpašuma īpašnieka maiņu saistītie izdevumi tiks segti no pašvaldības līdzekļiem. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Sabiedrība "Possessor" un Jelgavas novada pašvaldība. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Attiecīgās administratīvās teritorijas pašvaldība veiks savas funkcijas, kas noteiktas normatīvajos aktos. Saistībā ar Rīkojuma projekta izpildi nav plānots radīt jaunas valsts pārvaldes institūcijas vai likvidēt esošās valsts pārvaldes institūcijas, vai reorganizēt esošās valsts pārvaldes institūcijas. |
| 3. | Cita informācija | Saskaņā ar Oficiālo publikāciju un tiesiskās informācijas likuma 2. panta pirmo daļu un 3. panta pirmo daļu tiesību aktus publicē oficiālajā izdevumā „Latvijas Vēstnesis”, tos publicējot elektroniski tīmekļa vietnē www.vestnesis.lv. |

Ekonomikas ministrs R. Nemiro

Vīza: Valsts sekretārs Ē. Eglītis

#### Ozoliņa, 67021390

#### Ludmila.Ozolina@pa.gov.lv

Mālnieks 67013047

Girts.Malnieks@em.gov.lv